CELEX: 62016TN0634
Language: ro
Date: 2016-09-06 00:00:00
Title: Cauza T-634/16: Acțiune introdusă la 6 septembrie 2016 – Montel/Parlamentul

17.10.2016   
            
            
               RO
            
            
               Jurnalul Oficial al Uniunii Europene
            
            
               C 383/28
            
         Acțiune introdusă la 6 septembrie 2016 – Montel/Parlamentul
   (Cauza T-634/16)
   (2016/C 383/37)
   Limba de procedură: franceza
   
      Părțile
   
   
      Reclamantă: Sophie Montel (Saint-Vic, Franța) (reprezentant: G. Sauveur, avocat)
   
      Pârât: Parlamentul European
   
      Concluziile
   
   Reclamanta solicită Tribunalului:
   
               —
            
            
               anularea deciziei Secretarului General al Parlamentului European din data de 24 iunie 2016, notificată la 6 iulie 2016, prin care se constată „că un cuantum de 77 276,42 de euro a fost plătit în mod nejustificat în favoarea doamnei Sophie MONTEL” și prin care se dispune ca ordonatorul competent și contabilul instituției să procedeze la recuperarea acestei sume;
            
         
               —
            
            
               anularea, de asemenea, a notificării și a măsurilor de executare a deciziei menționate mai sus cuprinse în scrisorile Directorului general de finanțe din 5 și din 6 iulie 2016, ref. D 201922 și D 201851;
            
         
               —
            
            
               anularea ansamblului notei de debit nr. 2016-897 semnate de același director general de finanțe la data de 4 iulie 2016;
            
         
               —
            
            
               atribuirea către reclamantă a sumei de 30 000 de euro pentru repararea prejudiciului moral care a rezultat atât din acuzațiile nefondate emise înainte de orice finalizare a anchetei, din atingerea adusă imaginii sale, cât și din tulburările foarte serioase care au avut loc în viața sa personală și politică din cauza deciziei atacate;
            
         
               —
            
            
               atribuirea către reclamantă și a sumei de 15 000 de euro cu titlu de cheltuieli efectuate pentru retribuirea avocaților săi, pregătirea prezentei acțiuni, costul fotocopiilor și depunerea acțiunii menționate și a actelor anexate la aceasta, și obligarea Parlamentului European la plata acestei sume;
            
         
               —
            
            
               obligarea Parlamentului European la plata tuturor cheltuielilor de judecată;
            
         
               —
            
            
               în subsidiar, în cazul în care Tribunalul nu s-ar considera pe deplin convins de pertinența și de sinceritatea motivelor de drept și de fapt invocate de reclamantă, în interesul unei bune administrări a justiției ținând seama de conexitatea indiscutabilă dintre pretinsele fapte pe care se întemeiază decizia atacată și cele care fac obiectul anchetei penale declanșate de Președintele Parlamentului European:
               
                           —
                        
                        
                           să suspende judecarea cauzei până la pronunțarea unei hotărâri definitive, care să aibă autoritate de lucru judecat, pronunțată de instanța franceză sesizată cu judecarea procedurii declanșate la sesizarea Președintelui Parlamentului European;
                        
                     
                           —
                        
                        
                           în consecință, să dispună suspendarea executării deciziei atacate până la finalizarea procedurii.
                        
                     
         
      Motivele și principalele argumente
   
   În susținerea acțiunii, reclamanta invocă unsprezece motive care sunt în esență identice sau similare cu cele invocate în cauza T-624/16, Gollnisch/Parlamentul.